CELEX: 32015D0266
Language: lv
Date: 2015-02-16 00:00:00
Title: Komisijas Īstenošanas lēmums (ES) 2015/266 ( 2015. gada 16. februāris ), ar ko Menas Salu atzīst par brīvu no varroatozes un groza Īstenošanas lēmuma 2013/503/ES pielikumu (izziņots ar dokumenta numuru C(2015) 715)  Dokuments attiecas uz EEZ

19.2.2015   
            
            
               LV
            
            
               Eiropas Savienības Oficiālais Vēstnesis
            
            
               L 45/16
            
         KOMISIJAS ĪSTENOŠANAS LĒMUMS (ES) 2015/266
   (2015. gada 16. februāris),
   ar ko Menas Salu atzīst par brīvu no varroatozes un groza Īstenošanas lēmuma 2013/503/ES pielikumu
   
      
         (izziņots ar dokumenta numuru C(2015) 715)
      
   
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1992. gada 13. jūlija Direktīvu 92/65/EEK, ar ko paredz dzīvnieku veselības prasības attiecībā uz tādu dzīvnieku, spermas, olšūnu un embriju tirdzniecību un importu Kopienā, uz kuriem neattiecas dzīvnieku veselības prasības, kas paredzētas īpašos Kopienas noteikumos, kuri minēti Direktīvas 90/425/EEK A pielikuma I nodaļā (1), un jo īpaši tās 15. panta 2. punktu,
   tā kā:
   
               (1)
            
            
               Ar Direktīvu 92/65/EEK paredz dzīvnieku veselības prasības attiecībā uz tādu dzīvnieku, spermas, olšūnu un embriju tirdzniecību un importu Eiropas Savienībā, uz kuriem neattiecas dzīvnieku veselības prasības, kas paredzētas īpašos tās F pielikumā minētos Savienības tiesību aktos.
            
         
               (2)
            
            
               Bišu varroatoze ar iepriekšējo nosaukumu “varroze” ir norādīta Direktīvas 92/65/EEK B pielikumā. To izraisa pie Varroa ģints piederošas ektoparazītiskas ērces, un par tās sastopamību ir ziņots visā pasaulē.
            
         
               (3)
            
            
               Direktīvas 92/65/EEK 15. pantā ir noteikts, ka dalībvalstij, kas savu teritoriju vai kādu tās daļu uzskata par brīvu no kādas slimības, kura norādīta minētās direktīvas B pielikumā, ir jāiesniedz Komisijai attiecīgi dokumenti, uz kuru pamata ir jāpieņem lēmums.
            
         
               (4)
            
            
               Varroatoze izplatās ar bišu peru pārvietošanu un ar pieaugušu bišu savstarpēju inficēšanos tiešā saskarē. Šāda tieša saskare ir iespējama tikai bites lidojuma rādiusa attālumā. Attiecīgi par brīvām no slimības var atzīt tikai tādas teritorijas, kurās bišu stropu un peru pārvietošanu iespējams kontrolēt un kuras ir ģeogrāfiski pietiekami izolētas, lai būtu novēršama bišu migrācija no ārpuses. Turklāt kompetentajām iestādēm ar plašas uzraudzības rezultātiem jāpierāda, ka reģions tiešām ir brīvs no varroatozes un ka, lai šo statusu saglabātu, dzīvu bišu un peru ievešana tiek stingri kontrolēta.
            
         
               (5)
            
            
               Pieņemot Komisijas Īstenošanas lēmumu 2013/503/ES (2), Ālandu Salas Somijā tika atzītas par teritoriju, kas ir brīva no varroatozes.
            
         
               (6)
            
            
               Apvienotā Karaliste aicināja Komisiju atzīt Menas Salas teritoriju par brīvu no varroatozes.
            
         
               (7)
            
            
               Lai gan Menas Sala, kas ir no Lielbritānijas Karalistes atkarīga teritorija ar pašpārvaldes tiesībām, nav Eiropas Savienības daļa, tai ir īpašas, reglamentētas attiecības ar Savienību. Tādējādi Padomes Regulā (EEK) Nr. 706/73 (3) ir noteikts, ka, piemērojot noteikumus par, cita starpā, dzīvnieku veselības tiesību aktiem, Apvienotā Karaliste un Menas Sala jāuzskata par vienu dalībvalsti.
            
         
               (8)
            
            
               Menas Salā varroatoze ir slimība, uz kuru attiecas ziņošanas pienākums, un no kontinentālās Apvienotās Karalistes uz Menas Salu nedrīkst pārvietot bites jebkurā to dzīves cikla posmā, lietotus stropus, salmu stropus vai jebkuras tvertnes, kas izmantotas bišu izmitināšanai. Turklāt tā ir sala, kas atrodas Īrijas jūrā tālu ārpus bišu lidojuma rādiusa, un tāpēc ir ģeogrāfiski pietiekami nodalīta no apgabaliem, kuri var būt inficēti ar varroatozi.
            
         
               (9)
            
            
               Saskaņā ar Direktīvas 92/65/EEK 15. panta 1. punktu Apvienotā Karaliste ir iesniegusi Komisijai dokumentāciju, kurā sīki izklāstīti uzraudzības pasākumi, kas vairāku gadu laikā piemēroti bišu populācijai Menas Salā, un režīms, kas piemērots, lai pārbaudītu, vai varroatoze minētajā populācijā nav sastopama.
            
         
               (10)
            
            
               Pēc Apvienotās Karalistes iesniegto dokumentu izvērtēšanas Menas Salu var uzskatīt par Apvienotās Karalistes teritoriju, kas ir brīva no varroatozes.
            
         
               (11)
            
            
               Tāpēc papildu garantijas, kuras nepieciešamas attiecībā uz tirdzniecību, būtu jādefinē, ņemot vērā Menas Salas tiesību aktos jau paredzētos pasākumus.
            
         
               (12)
            
            
               Īstenošanas lēmuma 2013/503/ES pielikums būtu attiecīgi jāgroza.
            
         
               (13)
            
            
               Šajā lēmumā paredzētie pasākumi atbilst Augu, dzīvnieku, pārtikas aprites un dzīvnieku barības pastāvīgās komitejas atzinumam,
            
         IR PIEŅĒMUSI ŠO LĒMUMU.
   1. pants
   Īstenošanas lēmuma 2013/503/ES pielikumu aizstāj ar šā lēmuma pielikumu.
   2. pants
   Šis lēmums ir adresēts dalībvalstīm.
   
      Briselē, 2015. gada 16. februārī
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 268, 14.9.1992., 54. lpp.
   
   
      (2)  Komisijas 2013. gada 11. oktobra Īstenošanas lēmums 2013/503/ES, ar ko Savienības daļas atzīst par brīvām no bišu varroatozes un noteic papildu garantijas, kuras nepieciešamas attiecībā uz tirdzniecību un importēšanu Savienībā, lai aizsargātu šo daļu statusu “brīva no varroatozes” (OV L 273, 15.10.2013., 38. lpp.).
   
      (3)  Padomes 1973. gada 12. marta Regula (EEK) Nr. 706/73 par Kopienas režīmu, ko Normandijas salās un Menas Salā piemēro lauksaimniecības produktu tirdzniecībai (OV L 68, 15.3.1973., 1. lpp.).
   
      PIELIKUMS
      
         
            “PIELIKUMS
            
               Dalībvalstis vai to teritorijas, kas ir atzītas par brīvām no varroatozes
            
            
                        1
                     
                     
                        2
                     
                     
                        3
                     
                     
                        4
                     
                     
                        5
                     
                  
                        
                           ISO kods
                     
                     
                        Dalībvalsts
                     
                     
                        Teritorija, kas atzīta par brīvu no varroatozes
                     
                     
                        
                           TRACES kods
                        Vietējā veterinārā vienība
                     
                     
                        Preces, kuras aizliegts ievest trešajā slejā norādītajās teritorijās
                     
                  
                        FI
                     
                     
                        Somija
                     
                     
                        Ālandu Salas
                     
                     
                        FI00300
                        
                           AHVENANMAAN VALTIONVIRASTO
                        
                     
                     
                        Aizvākoti peri un izperētas dzīvas medus bites
                     
                  
                        UK
                     
                     
                        Apvienotā Karaliste
                     
                     
                        Menas Sala
                     
                     
                        GB06301
                        MENAS SALA
                     
                     
                        Bites jebkurā to dzīves cikla posmā, lietoti stropi, salmu stropi vai jebkuras tvertnes, kas izmantotas bišu izmitināšanai”